Απόφαση της Επιτροπής

της 29ης Δεκεμβρίου 2003

για τον καθορισμό ενδεικτικής κατανομής, μεταξύ της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, των κονδυλίων που χορηγούνται στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων, για μέτρα αγροτικής ανάπτυξης κατά την περίοδο 2004-2006

(2004/21/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (ΕΓΤΠΕ)(1), και ιδίως το άρθρο 46 παράγραφος 2,

Εκτιμώντας τα ακόλουθα:

(1) Tο κονδύλιο πιστώσεων αναλήψεων υποχρεώσεων για μέτρα αγροτικής ανάπτυξης που εντάσσονται στα προγράμματα του στόχου αριθ. 1 συγχρηματοδοτείται από το ΕΓΤΠΕ, τμήμα Προσανατολισμού, σύμφωνα με το άρθρο 35 παράγραφος 2 πρώτη περίπτωση του κανονισμού (ΕΚ) αριθ. 1257/1999.

(2) Η κοινοτική στήριξη για άλλα μέτρα αγροτικής ανάπτυξης συγχρηματοδοτείται από το ΕΓΤΠΕ, τμήμα Εγγυήσεων, σύμφωνα με το άρθρο 47α παράγραφος 1 του κανονισμού (ΕΚ) αριθ. 1257/1999.

(3) Tο Ευρωπαϊκό Συμβούλιο, στη συνεδρίασή του στη Κοπεγχάγη, τον Δεκέμβριο του 2002, καθόρισε τις δημοσιονομικές προοπτικές που αφορούν την αγροτική ανάπτυξη και τα συνοδευτικά μέτρα που συγχρηματοδοτούνται από το ΕΓΤΠΕ, τμήμα Εγγυήσεων, για την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία, για την περίοδο 2004 έως 2006 (παράρτημα Ι των συμπερασμάτων της προεδρίας).

(4) Σύμφωνα με το άρθρο 46 παράγραφος 2 του κανονισμού (ΕΚ) αριθ. 1257/1999, η Επιτροπή καθορίζει αρχικά κονδύλια, τα οποία χορηγούνται στα κράτη μέλη, για μέτρα αγροτικής ανάπτυξης συγχρηματοδοτούμενα από το τμήμα Εγγυήσεων του ΕΓΤΠΕ, κατανεμημένα σε ετήσια βάση και χρησιμοποιώντας αντικειμενικά κριτήρια που λαμβάνουν υπόψη τις ειδικές καταστάσεις και ανάγκες, καθώς και τις προσπάθειες που πρέπει να καταβληθούν ιδίως για το περιβάλλον, για τη δημιουργία θέσεων απασχόλησης και για τη διατήρηση του τοπίου.

(5) Τα ενδεικτικά κονδύλια που εκφράζονται σε τιμές του 1999 και που εμφαίνονται στη δήλωση που επισυνάπτεται στην πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας(2), ανήχθησαν σε τρέχουσες τιμές,

ΑΠΟΦΑΣΙΖΕΙ:

Άρθρο 1

Τα αρχικά κονδύλια προς την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία για την στήριξη της αγροτικής ανάπτυξης, προς συγχρηματοδότηση από το τμήμα Εγγυήσεων του ΕΓΤΠΕ κατά την περίοδο 2004 έως 2006, πρέπει να αντιστοιχούν στα ποσά που παρατίθενται στο παράρτημα.

Άρθρο 2

Η παρούσα απόφαση αρχίζει να ισχύει υπό την αίρεση και κατά την ημερομηνία έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.

Βρυξέλλες, 29 Δεκεμβρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 80· κανονισμός όπως τροποποιήθηκε τελευταία από τον κανονισμό (ΕΚ) αριθ. 1783/2003 (ΕΕ L 270 της 21.10.2003, σ. 70).

(2) ΕΕ L 236 της 23.9.2003, σ. 974.

ΠΑΡΑΡΤΗΜΑ

Στήριξη για μέτρα αγροτικής ανάπτυξης (2004-2006)

Ετήσια κατανομή κονδυλίων

>ΘΕΣΗ ΠΙΝΑΚΑ>